સંરક્ષણ મંત્રીએ કહ્યુ કે રાહુલ ગાંધી એચએએલને ડીલ નહિ આપવાની વાત કરે છે પરંતુ તેમની સરકારે જ એચએએલને અવગણી છે. સંરક્ષણ મંત્રીએ કહ્યુ કે કોંગ્રેસની સરકારમાં એચએએલને 40 લાઈટ કોબેટ એરક્રાફ્ટ બનાવવાનું કામ આપવામાં આવ્યુ હતુ. તેમાં કોઈ શંકા નથી કે એચએએલ સારી ગુણવત્તા ધરાવતા એલસીએનું નિર્માણ કરી રહી છે. પરંતુ એક વર્ષમાં માત્ર 8 એરક્રાફ્ટ જ એચએએલ તૈયાર કરી શકી છે. એવામાં જો એચએએલને રાફેલ બનાવવાનું કામ આપવામાં આવતુ તો તે તૈયાર થવામાં હજુ વધુ સમય લાગી શકતો હતો.